《观劈石》
宋代·韦骧

篮舆远冒西山色，宛转羊肠踏寒碧。岩涯深处屡腾声，何事晴云多霹雳。

寻声迤逦过枯林，始见群工劈山石。斧斤锋刃奚足云，铁楔纵横乃为力。

随文察理以段致，大或寻常小盈尺。心冥手应出自然，不啻庖丁操騞砉。

问其勤苦将胡为，驱车运致希酬直。牛山濯濯罹采伐，萌蘖悄如无夜息。

此山遭值甚牛山，攻击何年可终极。石顽人智其奈何，智巧反为天地贼。

作者简介：公元一〇三三年至一一一〇五年，字子骏，钱塘人。生于宋仁宗明道二年，卒于徽宗崇宁四年，年七十三岁。工诗文。皇祐五年（公元一0五三年）进士，除知袁州萍乡系。历福建转连判官，主客郎中。出为变路提刑。建中靖国初，（公元一一〇一年）除知明州丐宫祠，以左朝议大夫提举洞霄宫，卒。骧著有文集十八卷，赋二十卷，均《宋史艺文志》并传于世。